***Suvestinė redakcija nuo 2020-06-24***

*Sprendimas paskelbtas: TAR 2009-09-24, i. k. 2009-01068*



**KAUNO MIESTO SAVIVALDYBĖS TARYBA**

**SPRENDIMAS**

**DĖL VALSTYBINĖS ŽEMĖS NUOMOS MOKESČIO ADMINISTRAVIMO TAISYKLIŲ PATVIRTINIMO**

2009 m. rugsėjo 24 d. Nr. T-491

Kaunas

Vadovaudamasi Lietuvos Respublikos vietos savivaldos įstatymu (Žin., 1994, Nr. [55-1049](https://www.e-tar.lt/portal/lt/legalAct/TAR.D0CD0966D67F); 2008, Nr. [113-4290](https://www.e-tar.lt/portal/lt/legalAct/TAR.CF599A1A6DD5)), Lietuvos Respublikos civiliniu kodeksu (Žin., 2000, Nr. [74-2262](https://www.e-tar.lt/portal/lt/legalAct/TAR.8A39C83848CB)), Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“ (Žin., 1999, Nr. [21-597](https://www.e-tar.lt/portal/lt/legalAct/TAR.AC2A82F8157F); 2002, Nr. [102-4574](https://www.e-tar.lt/portal/lt/legalAct/TAR.013C9C07363B)), Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę ir valstybinio vidaus vandenų fondo vandens telkinius“ (Žin., 2002, Nr. [112-4993](https://www.e-tar.lt/portal/lt/legalAct/TAR.203F697EF00C); 2008, Nr. [107-4097](https://www.e-tar.lt/portal/lt/legalAct/TAR.0EBF1E01A27E)), Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“ (Žin., 2003, Nr. [106-4755](https://www.e-tar.lt/portal/lt/legalAct/TAR.F2BECA531C11)) ir atsižvelgdama į Kauno miesto savivaldybės tarybos 2009 m. liepos 16 d. sprendimą Nr. T-401, Kauno miesto savivaldybės taryba n u s p r e n d ž i a:

1. Patvirtinti Valstybinės žemės nuomos mokesčio administravimo taisykles (pridedama).

2. Pripažinti netekusiu galios Kauno miesto savivaldybės tarybos 2005 m. rugsėjo 8 d. sprendimą Nr. T-436 „Dėl Valstybinės žemės nuomos mokesčio administravimo taisyklių patvirtinimo“.

Savivaldybės meras Andrius Kupčinskas

PATVIRTINTA

Kauno miesto savivaldybės tarybos

2009 m. rugsėjo 24 d.

sprendimu Nr. T-491

**VALSTYBINĖS ŽEMĖS NUOMOS MOKESČIO ADMINISTRAVIMO TAISYKLĖS**

**I. BENDROSIOS NUOSTATOS**

1. Valstybinės žemės nuomos mokesčio administravimo taisyklės (toliau – Taisyklės) nustato nuomos mokesčio už valstybinę žemę, išnuomotą ne aukciono būdu arba suteiktą naudotis Kauno mieste, apskaičiavimo ir mokėjimo tvarką.

*Punkto pakeitimai:*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

2. Taisyklės parengtos vadovaujantis Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“, Lietuvos Respublikos Vyriausybės 2003 m. lapkričio 4 d. nutarimu Nr. 1373 „Dėl Kadastro duomenų, kurių reikia nekilnojamojo turto mokesčiams apskaičiuoti ir kitiems tikslams rengimo, teikimo ir atsiskaitymo už juos taisyklių patvirtinimo“, Kauno miesto savivaldybės tarybos 2012 m. birželio 28 d. sprendimu Nr. T-313 „Dėl valstybinės žemės nuomos mokesčio tarifų nustatymo“ ir kitais teisės aktais.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

3. Valstybinės žemės nuomos mokesčio deklaracijų, skirtų fizinių ir juridinių asmenų valstybinės žemės nuomos mokesčiui apskaičiuoti, formas tvirtina Kauno miesto savivaldybės administracijos direktorius.

4. Nuomos mokestį už valstybinę žemę administruoja Kauno miesto savivaldybės administracija.

*Punkto pakeitimai:*

*Nr.* [*T-102*](https://www.e-tar.lt/portal/legalAct.html?documentId=342c9670eb7011e58deaaf0783ebf65b)*, 2016-03-15, paskelbta TAR 2016-03-16, i. k. 2016-04990*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

**II. VALSTYBINĖS ŽEMĖS NUOMOS MOKESČIO MOKĖTOJAI**

5. Valstybinės žemės nuomos mokesčio mokėtojai yra fiziniai ir juridiniai asmenys, išsinuomoję ar naudojantys valstybinę žemę.

6. Prievolė mokėti valstybinės žemės nuomos mokestį atsiranda:

6.1. sudarius ar perėmus įsipareigojimus pagal valstybinės žemės nuomos sutartį;

6.2. įgijus nuosavybės teise pastatus, statinius ar patalpas, stovinčius ant valstybinės žemės, kurios nuomos klausimas neišspręstas ir kuri nėra perduota naudotis panaudos teise.

**III. VALSTYBINĖS ŽEMĖS NUOMOS MOKESČIO APSKAIČIAVIMAS**

7. Valstybinės žemės nuomos mokestis skaičiuojamas pagal valstybės įmonės Registrų centro Nekilnojamojo turto registre (toliau – NTR) įregistruotus nekilnojamojo turto duomenis, valstybinės žemės nuomos sutartis ir Nacionalinės žemės tarnybos prie Žemės ūkio ministerijos Kauno miesto skyriaus (toliau – NŽT) sprendimus dėl naudojamų valstybinės žemės sklypų dalių nustatymo. Kai valstybinės žemės nuomos sutartis nutraukiama NŽT iniciatyva, mokestis skaičiuojamas pagal NTR nurodytą statinio užstatytą plotą. Kai valstybinės žemės nuomos sutartis nesudaryta, bet statinys stovi suformuotame valstybinės žemės sklype, valstybinės žemės nuomos mokestis skaičiuojamas pagal suformuoto sklypo duomenis. Tais atvejais, kai statinys stovi nesuformuotame valstybinės žemės sklype, bet yra patvirtintas žemės sklypo detalusis planas ar žemės valdos projektas, valstybinės žemės nuomos mokestis skaičiuojamas pagal patvirtintą detalųjį planą ar žemės valdos projektą. Daugiabučių gyvenamųjų namų butų ir kitų patalpų savininkams, jei nėra įkurtos daugiabučių gyvenamųjų namų savininkų bendrijos ir nėra suformuotas žemės sklypas arba patvirtintas detalusis planas ar žemės valdos projektas, mokėtinas valstybinės žemės nuomos mokestis apskaičiuojamas pagal NTR nurodytą namo užstatytą plotą. Kai nėra jokių duomenų apie statiniams arba pastatams (patalpoms) eksploatuoti suteiktą valstybinės žemės sklypo plotą, mokestis skaičiuojamas pagal NTR nurodytą pastato (patalpų) ar statinio užstatytą plotą. Jeigu NTR įregistruotame žemės sklype arba neįregistruotame, bet faktiškai naudojamame, žemės plote yra keli atskirai naudojami statiniai, priklausantys keliems asmenims, ir nėra sudarytos valstybinės žemės nuomos sutartys (ar NŽT sprendimu nustatytos žemės sklypo dalys), naudojamos sklypo dalys, reikalingos pastatams ar patalpoms eksploatuoti, nustatomos proporcingai visų esamų sklype pastatų bendro ploto, apskaičiuojamo pastato ar patalpų ploto ir viso žemės sklypo (žemės ploto) santykiui.

*Punkto pakeitimai:*

*Nr.* [*T-477*](https://www.e-tar.lt/portal/legalAct.html?documentId=SAV.503495)*, 2010-07-23, paskelbta TAR 2010-07-23, i. k. 2010-00832*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

8. Metinis valstybinės žemės nuomos mokestis skaičiuojamas nuo NTR pateiktos vidutinės rinkos arba valstybinės žemės nuomos sutartyje nurodytos sklypo vertės. Mokestis apskaičiuojamas žemės sklypo vertę padauginus iš mokesčio tarifo, patvirtinto Kauno miesto savivaldybės tarybos sprendimu.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

9. Kai Savivaldybės taryba yra patvirtinusi valstybinės žemės nuomos mokesčio mažinimo koeficientą, metinis žemės nuomos mokestis, gautas sklypo vertę padauginus iš tarifo, dauginamas iš mokesčio mažinimo koeficiento.Mokesčio mažinimo koeficientas taikomas valstybinės žemės nuomos mokesčiui, kuris skaičiuojamas už žemės sklypus, išnuomotus po 2009 m. sausio 1 dienos.

*Punkto pakeitimai:*

*Nr.* [*T-477*](https://www.e-tar.lt/portal/legalAct.html?documentId=SAV.503495)*, 2010-07-23, paskelbta TAR 2010-07-23, i. k. 2010-00832*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

10. Kai valstybinės žemės nuomos sutartis nesudaryta ar sklypas nesuformuotas arba nėra patvirtinto žemės sklypo detaliojo plano ar žemės valdos projekto, naudojamo žemės sklypo dydį ir vertę apskaičiuoja Kauno miesto savivaldybės administracijos Miesto planavimo ir architektūros skyrius pagal nekilnojamojo daikto kadastro duomenų byloje esantį sklypo inventorinį planą.

*Punkto pakeitimai:*

*Nr.* [*T-651*](https://www.e-tar.lt/portal/legalAct.html?documentId=SAV.503676)*, 2013-12-05, paskelbta TAR 2013-12-05, i. k. 2013-03412*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

*Nr.* [*T-102*](https://www.e-tar.lt/portal/legalAct.html?documentId=342c9670eb7011e58deaaf0783ebf65b)*, 2016-03-15, paskelbta TAR 2016-03-16, i. k. 2016-04990*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

11. Fiziniams asmenims valstybinės žemės nuomos mokestį apskaičiuoja, deklaracijas parengia ir išsiunčia arba perduoda elektroninių ar kitų ryšių priemonėmis skyrius, administruojantis valstybinės žemės nuomos mokestį (toliau – Skyrius), iki einamųjų metų lapkričio 1 dienos. Fizinių asmenų valstybinės žemės nuomos mokesčiui apskaičiuoti naudojami duomenys, gauti iš Lietuvos Respublikos gyventojų registro (mokėtojo asmens kodas, gimimo data, vardas, pavardė) ir NTR (žemės sklypo adresas, sklypo plotas, sklypo vidutinė rinkos ar indeksuota vertė, nekilnojamojo turto adresas).

*Punkto pakeitimai:*

*Nr.* [*T-198*](https://www.e-tar.lt/portal/legalAct.html?documentId=SAV.503518)*, 2011-04-07, paskelbta TAR 2011-04-07, i. k. 2011-00540*

*Nr.* [*T-726*](https://www.e-tar.lt/portal/legalAct.html?documentId=SAV.503542)*, 2011-12-29, paskelbta TAR 2011-12-29, i. k. 2011-02132*

*Nr.* [*T-651*](https://www.e-tar.lt/portal/legalAct.html?documentId=SAV.503676)*, 2013-12-05, paskelbta TAR 2013-12-05, i. k. 2013-03412*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

*Nr.* [*T-102*](https://www.e-tar.lt/portal/legalAct.html?documentId=342c9670eb7011e58deaaf0783ebf65b)*, 2016-03-15, paskelbta TAR 2016-03-16, i. k. 2016-04990*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

12. Juridiniai asmenys valstybinės žemės nuomos mokestį apskaičiuoja patys ir mokesčio deklaracijas (2 deklaracijos forma) pateikia arba perduoda elektroninių ar kitų ryšių priemonėmis Skyriui. Mokesčio deklaracijas reikia pateikti ne vėliau kaip likus vienam mėnesiui iki mokesčio sumokėjimo termino. Jei juridiniai asmenys nepateikia valstybinės žemės nuomos mokesčio deklaracijų iki Lietuvos Respublikos Vyriausybės teisės aktais nustatyto termino, Skyrius pagal turimus duomenis apskaičiuoja valstybinės žemės nuomos mokestį.

*Punkto pakeitimai:*

*Nr.* [*T-477*](https://www.e-tar.lt/portal/legalAct.html?documentId=SAV.503495)*, 2010-07-23, paskelbta TAR 2010-07-23, i. k. 2010-00832*

*Nr.* [*T-651*](https://www.e-tar.lt/portal/legalAct.html?documentId=SAV.503676)*, 2013-12-05, paskelbta TAR 2013-12-05, i. k. 2013-03412*

*Nr.* [*T-102*](https://www.e-tar.lt/portal/legalAct.html?documentId=342c9670eb7011e58deaaf0783ebf65b)*, 2016-03-15, paskelbta TAR 2016-03-16, i. k. 2016-04990*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

13. Apmokestinamasis laikotarpis yra kalendoriniai metai.

**IV. VALSTYBINĖS ŽEMĖS NUOMOS MOKESČIO DEKLARACIJOS TIKSLINIMAS**

14. Deklaracija gali būti tikslinama trejus praėjusius kalendorinius metus, pradedant skaičiuoti nuo kalendorinių metų, buvusių prieš tuos kalendorinius metus, kuriais deklaracija tikslinama. Kai valstybinės žemės nuomos mokesčio deklaracija tikslinama dėl sklypo pasikeitusių ploto ir vertės, deklaracija tikslinama nuo naujai pateikto dokumento galiojimo datos.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

15. Valstybinės žemės nuomos mokestis už ankstesnius kalendorinius metus skaičiuojamas pagal tuo metu galiojusią žemės nuomos mokesčio administravimo tvarką. Patikslintoje deklaracijoje įrašomos permokos, nepriemokos ar delspinigiai.

16. Valstybinės žemės nuomos mokesčio deklaracija tikslinama, kai:

16.1. valstybės įmonė Registrų centras pateikia patikslintus NTR duomenis;

16.2. valstybinės žemės nuomos mokesčio mokėtojas pats kreipiasi į Skyrių ir pateikia juridinę galią turinčius dokumentus, įrodančius, kad deklaracijoje įrašyti netikslūs duomenys.

*Punkto pakeitimai:*

*Nr.* [*T-102*](https://www.e-tar.lt/portal/legalAct.html?documentId=342c9670eb7011e58deaaf0783ebf65b)*, 2016-03-15, paskelbta TAR 2016-03-16, i. k. 2016-04990*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

**V. VALSTYBINĖS ŽEMĖS NUOMOS MOKESČIO LENGVATŲ TAIKYMAS**

17. Valstybinės žemės nuomos mokesčio mokėtojai, kurie pagal Kauno miesto savivaldybės tarybos 2012 m. birželio 28 d. sprendimą Nr. T-313 „Dėl valstybinės žemės nuomos mokesčio tarifų nustatymo“turi teisę į valstybinės žemės nuomos mokesčio lengvatą, Skyriui turi pateikti šiuos dokumentus:

17.1. prašymą;

17.2. neįgaliojo ar senatvės pensininko pažymėjimo kopiją;

17.3. pažymą apie šeimos sudėtį;

17.4. kitus teisę į lengvatą patvirtinančius dokumentus.

Skyrius turi teisę paprašyti papildomų dokumentų, susijusių su teise į mokesčio lengvatą.

*Punkto pakeitimai:*

*Nr.* [*T-12*](https://www.e-tar.lt/portal/legalAct.html?documentId=e7397ce07f8111e3a90ee23119f406df)*, 2014-01-16, paskelbta TAR 2014-01-17, i. k. 2014-00243*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

*Nr.* [*T-102*](https://www.e-tar.lt/portal/legalAct.html?documentId=342c9670eb7011e58deaaf0783ebf65b)*, 2016-03-15, paskelbta TAR 2016-03-16, i. k. 2016-04990*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

18. *Neteko galios nuo 2010-07-24*

*Punkto naikinimas:*

*Nr.* [*T-477*](https://www.e-tar.lt/portal/legalAct.html?documentId=SAV.503495)*, 2010-07-23, paskelbta TAR 2010-07-23, i. k. 2010-00832*

19. *Neteko galios nuo 2015-05-22*

*Punkto naikinimas:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

20. Savivaldybės taryba savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti. Žemės nuomos mokesčio lengvatų teikimo tvarka Kauno miesto savivaldybės teritorijoje reglamentuota Savivaldybės tarybos sprendimu.

*Punkto pakeitimai:*

*Nr.* [*T-12*](https://www.e-tar.lt/portal/legalAct.html?documentId=e7397ce07f8111e3a90ee23119f406df)*, 2014-01-16, paskelbta TAR 2014-01-17, i. k. 2014-00243*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

**VI. VALSTYBINĖS ŽEMĖS NUOMOS MOKESČIO MOKĖJIMAS**

21. Nuomos mokestis už valstybinę žemę mokamas Lietuvos Respublikos Vyriausybės teisės aktais nustatytais terminais.

*Punkto pakeitimai:*

*Nr.* [*T-651*](https://www.e-tar.lt/portal/legalAct.html?documentId=SAV.503676)*, 2013-12-05, paskelbta TAR 2013-12-05, i. k. 2013-03412*

22. Kai asmuo perleidžia arba įkeičia valstybinės žemės nuomos (naudojimosi) teises, privalo deklaruoti ir sumokėti priskaičiuotą valstybinės žemės nuomos mokestį iki sandorio sudarymo.

*Punkto pakeitimai:*

*Nr.* [*T-477*](https://www.e-tar.lt/portal/legalAct.html?documentId=SAV.503495)*, 2010-07-23, paskelbta TAR 2010-07-23, i. k. 2010-00832*

23. Mokesčio mokėtojas valstybinės žemės nuomos mokestį privalo sumokėti į Kauno miesto savivaldybės administracijos surenkamąsias sąskaitas, skirtas valstybinės žemės nuomos mokesčiui administruoti.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

24. Valstybinės žemės sklypo nuomininkui (naudotojui) mirus, nesumokėtą valstybinės žemės nuomos mokestį turi sumokėti palikimą priėmęs (-ę) įpėdinis (-iai). Palikimo atsiradimo laiku laikomas asmens mirties momentas.

25. Valstybinės žemės nuomos mokesčio įmokų kodai:

25.1. 3111 – fizinių asmenų mokama įmoka;

*Punkto pakeitimai:*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

25.2. *Neteko galios nuo 2020-06-24*

*Punkto naikinimas:*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

25.3. *Neteko galios nuo 2020-06-24*

*Punkto naikinimas:*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

25.4. 3121 – juridinių asmenų mokama įmoka;

*Punkto pakeitimai:*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

25.5. *Neteko galios nuo 2020-06-24*

*Punkto naikinimas:*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

25.6. *Neteko galios nuo 2020-06-24*

*Punkto naikinimas:*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

26. Valstybinės žemės nuomos mokestį fiziniai ir juridiniai asmenys gali sumokėti:

26.1. bankų įstaigose;

26.2. pašto įstaigose;

26.3. internetu, jei su banku sudaryta elektroninių paslaugų teikimo sutartis;

26.4. kitose įmokas priimančiose įstaigose, su kuriomis Savivaldybės administracija yra sudariusi įmokų priėmimo sutartis.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

27. Už įmokos priėmimą valstybinės žemės nuomos mokesčio mokėtojas moka įmokas priimančių įstaigų nustatyto dydžio mokestį.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

28. Valstybinės žemės nuomos mokestis mokamas nuo kito mėnesio pradėjus naudotis žeme (įsigijus statinį, patalpą) ar sudarius valstybinės žemės nuomos sutartį.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

29. Valstybinės žemės nuomos mokestis nemokamas nuo kito mėnesio, kai nustojama naudotis žeme (statinys, patalpa parduoti ar kitaip perleidžiama jo nuosavybė kitam asmeniui) arba pasibaigia valstybinės žemės nuomos sutartis.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

30. Jei asmuo nusiperka valstybinę žemę ir nuosavybės teises iki birželio 30 d. įregistruoja NTR, už tuos metus valstybinės žemės nuomos mokesčio nebemoka. Jei asmuo įsigyja valstybinę žemę po liepos 1 d., valstybinės žemės nuomos mokestį moka už visus metus.

31. Valstybinės žemės nuomos mokesčio mokėtojas, subnuomojęs valstybinę žemę trečiajam asmeniui, valstybinės žemės nuomos mokestį moka šiose taisyklėse nustatyta tvarka.

32. Valstybinės žemės nuomos mokesčio mokėtojas, atleistas nuo valstybinės žemės nuomos mokesčio, privalo pervesti į Kauno miesto savivaldybės administracijos surenkamąją sąskaitą subnuomininko jam sumokėtą valstybinės žemės nuomos mokestį, apskaičiuotą šiose taisyklėse nustatyta tvarka pagal nuomos sutartyje numatytas sąlygas.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

33. Kai valstybinės žemės nuomos mokesčio mokėtojas išnuomoja pastatus ar patalpas (ar kitaip leidžia jais naudotis) kitam asmeniui, jis privalo mokėti valstybinės žemės nuomos mokestį, vadovaudamasis šiomis taisyklėmis.

34. Jei nustatoma, kad asmuo naudojasi (naudojosi) valstybine žeme ir nemoka (nemokėjo) valstybinės žemės nuomos mokesčio, Skyrius valstybinės žemės nuomos mokestį asmeniui apskaičiuoja nuo naudojimosi žemės sklypu pradžios, bet ne daugiau kaip už einamuosius metus ir už trejus praėjusius metus.

*Punkto pakeitimai:*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

*Nr.* [*T-102*](https://www.e-tar.lt/portal/legalAct.html?documentId=342c9670eb7011e58deaaf0783ebf65b)*, 2016-03-15, paskelbta TAR 2016-03-16, i. k. 2016-04990*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

35. Laiku nesumokėjus valstybinės žemės nuomos mokesčio, skaičiuojami delspinigiai – 0,02 proc. už kiekvieną pavėluotą mokėti dieną nuo nesumokėtos nuomos mokesčio sumos. Delspinigiai pradedami skaičiuoti kitą dieną po to, kai baigėsi nuomos mokesčio sumokėjimo terminas, ir skaičiuojami už kiekvieną kalendorinę dieną ne ilgiau kaip 180 dienų. Kai žemės nuomos mokestis apskaičiuojamas arba žemės nuomos mokesčio deklaracija tikslinama po nustatyto mokesčio sumokėjimo termino, apskaičiuotas valstybinės žemės nuomos mokestis turi būti sumokėtas per 20 kalendorinių dienų nuo deklaracijos sudarymo dienos ir delspinigiai pradedami skaičiuoti praėjus šiam terminui.

*Punkto pakeitimai:*

*Nr.* [*T-651*](https://www.e-tar.lt/portal/legalAct.html?documentId=SAV.503676)*, 2013-12-05, paskelbta TAR 2013-12-05, i. k. 2013-03412*

*Nr.* [*T-234*](https://www.e-tar.lt/portal/legalAct.html?documentId=f90eb630ffb211e488da8908dfa91cac)*, 2015-05-19, paskelbta TAR 2015-05-21, i. k. 2015-07735*

36*.*Delspinigių skaičiavimas atidedamas 30 kalendorinių dienų tiems mokesčio mokėtojams (juridiniams asmenims), kuriems prievolė mokėti valstybinės žemės nuomos mokestį atsirado po mokėjimo termino ir kurie per 30 kalendorinių dienų nuo statinio (patalpų) priėmimo ir perdavimo akto pasirašymo dienos pateikė valstybinės žemės nuomos mokesčio deklaraciją.

37. Mokesčio mokėtojo sumokamos sumos įskaitomos pradedant anksčiausiai atsiradusia prievole tokia tvarka:

37.1. mokesčio nepriemoka;

37.2. mokesčio nepriemokos delspinigiai;

37.3. einamųjų metų mokestis.

**VII. VALSTYBINĖS ŽEMĖS NUOMOS MOKESČIO IŠIEŠKOJIMAS IR PERMOKŲ GRĄŽINIMAS**

38. Valstybinės žemės nuomos mokesčio mokėtojams, nesumokėjusiems valstybinės žemės nuomos mokesčio, siunčiamas priminimas dėl mokestinės prievolės nevykdymo.

39. Duomenys apie valstybinės žemės nuomos mokesčio mokėtojus, nemokančius valstybinės žemės nuomos mokesčio, perduodami valstybinės žemės valdytojo funkcijas atliekančiai institucijai, kuri sudaro valstybinės žemės nuomos sutartis.

*Punkto pakeitimai:*

*Nr.* [*T-477*](https://www.e-tar.lt/portal/legalAct.html?documentId=SAV.503495)*, 2010-07-23, paskelbta TAR 2010-07-23, i. k. 2010-00832*

40. Nesumokėjus valstybinės žemės nuomos mokesčio ir / ar delspinigių, jie išieškomi Lietuvos Respublikos įstatymų nustatyta tvarka.

41. Beviltiška skola pripažįstama mokesčio mokėtojo nepriemoka, kurios neįmanoma išieškoti Lietuvos Respublikos civilinio proceso kodekso nustatytais vykdomosios bylos nutraukimo atvejais.

42. Sprendimą dėl skolos pripažinimo beviltiška priima Kauno miesto savivaldybės taryba.

43. Prašymą dėl valstybinės žemės nuomos mokesčio permokos grąžinimo valstybinės žemės nuomos mokesčio mokėtojas turi pateikti Skyriui. Mokesčio permoka gali būti grąžinta, jei ji susidarė ne anksčiau kaip einamaisiais metais ir per praėjusius trejus kalendorinius metus, skaičiuojant nuo mokesčių mokėtojo prašymo pateikimo dienos.

*Punkto pakeitimai:*

*Nr.* [*T-102*](https://www.e-tar.lt/portal/legalAct.html?documentId=342c9670eb7011e58deaaf0783ebf65b)*, 2016-03-15, paskelbta TAR 2016-03-16, i. k. 2016-04990*

*Nr.* [*T-272*](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745)*, 2020-06-23, paskelbta TAR 2020-06-23, i. k. 2020-13741*

44. Valstybinės žemės nuomos mokesčio permoka grąžinama per 30 kalendorinių dienų nuo mokesčio mokėtojo prašymo gavimo dienos.

45. Nepateikus prašymo dėl nuomos mokesčio permokos grąžinimo, permoka įskaitoma į kitų metų mokestinį laikotarpį.

**VIII. BAIGIAMOSIOS NUOSTATOS**

46. Dėl parengtų valstybinės žemės nuomos mokesčio deklaracijų ir apskaičiuoto valstybinės žemės nuomos mokesčio galima kreiptis į teismą Lietuvos Respublikos administracinių bylų teisenos įstatymo ir Lietuvos Respublikos civilinio proceso kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Kauno miesto savivaldybės taryba, Sprendimas

Nr. [T-477](https://www.e-tar.lt/portal/legalAct.html?documentId=SAV.503495), 2010-07-23, paskelbta TAR 2010-07-23, i. k. 2010-00832

Dėl Kauno miesto savivaldybės tarybos 2009 m. rugsėjo 24 d. sprendimo Nr. T-491 „Dėl Valstybinės žemės nuomos mokesčio administravimo taisyklių patvirtinimo“ pakeitimo

2.

Kauno miesto savivaldybės taryba, Sprendimas

Nr. [T-198](https://www.e-tar.lt/portal/legalAct.html?documentId=SAV.503518), 2011-04-07, paskelbta TAR 2011-04-07, i. k. 2011-00540

Dėl Kauno miesto savivaldybės tarybos 2009 m. rugsėjo 24 d. sprendimo Nr. T-491 „Dėl Valstybinės žemės nuomos mokesčio administravimo taisyklių patvirtinimo“ pakeitimo

3.

Kauno miesto savivaldybės taryba, Sprendimas

Nr. [T-726](https://www.e-tar.lt/portal/legalAct.html?documentId=SAV.503542), 2011-12-29, paskelbta TAR 2011-12-29, i. k. 2011-02132

Dėl Kauno miesto savivaldybės tarybos 2009 m. rugsėjo 24 d. sprendimo Nr. T-491 „Dėl Valstybinės žemės nuomos mokesčio administravimo taisyklių patvirtinimo“ pakeitimo

4.

Kauno miesto savivaldybės taryba, Sprendimas

Nr. [T-651](https://www.e-tar.lt/portal/legalAct.html?documentId=SAV.503676), 2013-12-05, paskelbta TAR 2013-12-05, i. k. 2013-03412

Dėl Kauno miesto savivaldybės tarybos 2009 m. rugsėjo 24 d. sprendimo Nr. T-491 „Dėl Valstybinės žemės nuomos mokesčio administravimo taisyklių patvirtinimo“ pakeitimo

5.

Kauno miesto savivaldybės taryba, Sprendimas

Nr. [T-12](https://www.e-tar.lt/portal/legalAct.html?documentId=e7397ce07f8111e3a90ee23119f406df), 2014-01-16, paskelbta TAR 2014-01-17, i. k. 2014-00243

Dėl Kauno miesto savivaldybės tarybos 2009 m. rugsėjo 24 d. sprendimo Nr. T- 491 ,,Dėl Valstybinės žemės nuomos mokesčio administravimo taisyklių patvirtinimo“ pakeitimo

6.

Kauno miesto savivaldybės taryba, Sprendimas

Nr. [T-234](https://www.e-tar.lt/portal/legalAct.html?documentId=f90eb630ffb211e488da8908dfa91cac), 2015-05-19, paskelbta TAR 2015-05-21, i. k. 2015-07735

Dėl Kauno miesto savivaldybės tarybos 2009 m. rugsėjo 24 d. sprendimo Nr. T-491 ,,Dėl Valstybinės žemės nuomos mokesčio administravimo taisyklių patvirtinimo“ pakeitimo

7.

Kauno miesto savivaldybės taryba, Sprendimas

Nr. [T-102](https://www.e-tar.lt/portal/legalAct.html?documentId=342c9670eb7011e58deaaf0783ebf65b), 2016-03-15, paskelbta TAR 2016-03-16, i. k. 2016-04990

Dėl Kauno miesto savivaldybės tarybos 2009 m. rugsėjo 24 d. sprendimo Nr. T-491 „Dėl Valstybinės žemės nuomos mokesčio administravimo taisyklių patvirtinimo“ pakeitimo

8.

Kauno miesto savivaldybės taryba, Sprendimas

Nr. [T-272](https://www.e-tar.lt/portal/legalAct.html?documentId=4d730ec0b53d11eab9d9cd0c85e0b745), 2020-06-23, paskelbta TAR 2020-06-23, i. k. 2020-13741

Dėl Kauno miesto savivaldybės tarybos 2009 m. rugsėjo 24 d. sprendimo Nr. T-491 "Dėl Valstybinės žemės nuomos mokesčio administravimo taisyklių tvirtinimo“ pakeitimo